
247. Έγκριση σύναψης δανείου του Ταμείου ,Εθνικής 'Αγ 

μ)υνας ®ιό το Ταμείο Παρακαταθηκών και Δανείων 
και καθορισμός των όρων αυτού.1 

248. Τροποποίηση διατάξεων των άρθρων 27, 29, 30, 31 
και 33 του π. δ/τος 598/76 «Έγκριση Κανονισμού 
του κλάδου Αίσ^ενείας του Ταμείου Αοφαλίσεως Ι¬ 
διοκτητών Σύντακτών και Υπαλλήλων 1 Τύπου (Τ.Α.1Γ. 
Σ.Γ.Τ.)» και του άρθρου 33 β του π. β/τος 418/79. 2 

249. Τοποθετήσεις προϊστάμενων · διευθύνσεων και γρα¬ 

φείων εκπαίδευσης, γραφείων φυσικής αγωγής, διευ¬ 
θυντών και υποδιευθυντών σχολικών μονάδων και 
διευθυντών και υπεύθυνων τομέων σχολικών εργα¬ 
στηριακών κέντρων πρωτοβάθμιας και δευτεροβάθ¬ 
μιας εκπαίδευσης..3 

250. Αύξηση του μετοχικού κεφαλαίου της Ελληνικής 
Τραπέζης Βιομηχανικής Αναπτύξίεως Α.Ε. (ΕΤΒΑ). 4 

ΑΝΑΚΟΙΝ&ΧΕΙΧ 

Ανακοίνωση για τη θέση σε ισχύ της συμφωνίας Ελλάδας, 
Κολωνίας για τη ρύθμιση ορισμένων θεμάτων ^Κοι- 
νωνικής Ασφάλισης. ..5 


ΔΙΟΡΦΟΧΧΙΧ ΧΦΛΑΗΑΤΝΝ 

Διόρθωση σφάλματος στο Π.Δ. 74/86 αρμοδιότητας Υ¬ 
πουργείου Οικονομικών. ...6 


ΔΙΑΤΑΓΜΑΤΑ 

- (, 1 ) 

Έγκριση σύναψης δανείου του Ταμείου Εθνικής Άμυνας 
από το Ταμείο Παρακαταθηκών και Δανείων και καθο¬ 
ρισμός των όρων αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

Τις διατάξεις του άρθρου 9 του Ν. 4407/29 «περί συστά- 
σεως του Ταμείου Εθνικής Άμυνας» και με πρόταση του 
Υπουργικού Συμβουλίου, αποφασίζουμε : 

Άρθρο 1. 

Εγκρίνεται η σύναψη δανείου δρχ. εκατό εκατομμυρίων 
(100.000.000) του Ταμείου Εθνικής Άμυνας από το Ταμείο 
Παρακαταθηκών και Δανείων για την αποπεράτωση των 
Στρατιωτικών Οικημάτων Αξιωματικών (Σ.Ο.Α.) στα νησιά 
του Αιγαίου. 


Άρθρο 2. 

Το δάνειο θα συνομολογηθεί με τους παρακάτω βασικούς 
όρους : 

α) Επιτόκιο δώδεκα στα εκατό (12%) με ρήτρα ανα¬ 
προσαρμογής του σε περίπτωση των.επιτοκίων χρηματοδο- 
τήσεως από την Τράπεζα Ελλάδος. 

β) Διάρκεια εξόφλησης δεκαπέντε (15) χρόνια σε ετή¬ 
σιες τοκοχρεωλυτικές δόσεις. - 

γ) Για να εξασφαλισθεί η κανονική εξυπηρέτηση του 
δανείου το Ταμείο Εθνικής Άμυνας θα εκχωρήσει στο Τα¬ 
μείο Παρακαταθηκών και Δανείων από τους πόρους 
του τα έσοδα από τους καταλογισμούς· υλικού του Στρα¬ 
τεύματος και τα έσοδα από κάθε είδους εκποιήσεις. 

Για την περίπτωση που δεν επαρκούν ή που καταργηθούν 
τα έσοδα αυτά, θα δοθούν υπέγγυα υπέρ τού Ταμείου Παρα¬ 
καταθηκών και Δανείων, έσοδα του Ταμείου Εθνικής Άμυ¬ 
νας από κάθε άλλη πηγή. 

Στον Υπουργό Εθνικής Άμυνας, αναθέτουμε τη δημοσίευση 
και εκτέλεση του παρόντος Διατάγματος. 

Κέρκυρα, 17 Ιουλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ , ΣΥΜΒΟΥΛΙΟ 
Ο ΠΡΟΕΔΡΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΑΝΤΙΠΡΟΕΔΡΟΣ 

ΓΙΑΝΝΗΧ ΧΑΡΑΛΑΜΠ8ΠΟΥΛΟΧ 

ΤΑ ΜΕΛΗ 

ΑΠΟΣΤ. ΑΘΑΝ. ΤΣΟΧΑΤΖΟΠΟΥΛΟΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 

ΚΑΡΟΛΟΣ ΠΑΠΟΥΛΙΑΣ 

ΚΩΣΤΑΣ ΣΗΜΙΤΗΣ 

ΓΙΩΡΓΟΣ ΓΕΝΝΗΜΑΤΑΣ 

ΑΠΟΣΤΟΛΟΣ ΚΑΚΛΑΜΑΝΗΣ 

ΑΝΤΩΝΗΣ ΤΡΙΤΣΗΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΙίΟΥΡΗ 

ΔΗΜΗΤΡΗΣ ΤΣΟΒΟΛΑΣ 

ΑΝΤΩΝΗΣ ΔΡΟΣΟΓΙΑΝΝΗΣ 

ΚΟΣΜΑΣ ΣΦΥΡΙΟΥ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΜΑΡΚΟΣ ΝΑΤΣΙΝΑΣ 

ΓΙΩΡΓΟΣ ΚΑΤΣΙΦΑΡΑΣ 

ΓΙΩΡΓΟΣ ΠΑΠΑΔΗΜΗΤΡΙΟΥ 

ΣΤΑΘΗΣ ΑΛΕΞΑΝΔΡΗΣ 

ΘΕΟΔΩΡΟΣ ΠΑΓΚΑΛΟΣ 

ΝΙΚ. ΑΘΑΝΑΣΟΠΟΥΛΟΣ 

Τροποποίηση διατάξεων των άρθρων 27, 29, 30, 31 και 33 
του Π. Δ/τος 598/76 «Έγκριση Κανονισμού του Κλάδου 
Ασθένειας του Ταμείου Ασφαλίσεως Ιδιοκτητών Συντα¬ 
κτών και υπαλλήλων Τύπου (ΤΑΙΣΥΤ)» και του άρθρου 
33β του Π. Δ/τος 418/79. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Τις διατάξεις του άρθρου 2 παρ. 2 του Ν.Δ/τος 1346/73 
(ΦΕΚ 36/10.2.73), όπως αντικαταστάθηκε από το άρθρο 1 
του Νόμου 168/75 «περί τροποποιήσεως και συμπληρώσεως 
της περί Ταμείου Ασφαλίσεως Ιδιοκτητών και υπαλλήλων 
.Τύποι» (ΤΑΙΣΥΤ 1 ) και του Ταμείου Συντάξεων Προσωπι¬ 
κού Εφημερίδων Α#'ηνών και Θεσ/νίκης (ΤΣΠΕΑΘ) νο¬ 
μοθεσίας» (ΦΕ(Κ 199/20.9.75 τ. Α'). 

β) Τις διατάξεις της παρ. 2 του άρθρου 113 του ΠΔ/τος 
544/77 (ΦΕΚ 178/Α/77), όπως τροποποιήθηκαν με την 
παρ. 1 του άρθρου 2 του,Ν. 728/77 (ΦΕΚ 316/Α/77). 

γ) Τις διατάξεις των άρθρων 23 (Παρ. 1 στοιχ. στ), 24 
(παρ. 1 και 2) και 27 (παρ. 1) του Ν. 1558/85 «Κυβέρνηση 
και Κυβερνητικά Όργανα» (ΦΕΚ 137/Α/26.7.85). 

δ) Τη γνώμη του Δ.Σ. του Ταμείου Ασφαλίσεως Ιδιο¬ 
κτητών, Συντακτών και υπαλλήλων Τύπου, που διατυπώ¬ 
θηκε κατά τις συνεδριάσεις του αρ. 34/19.9.85 και 42/11.11. 
1985. 

ε) Τη γνώμη του Συμβουλίου Κοινών. Ασφαλείας, που 
διατυπώθηκε κατά τη συνεδρίασή του αρ. 2/26.2.86, της 
ΚΔ' περιόδου. 

στ) Τη με αρ. 338/86 γνωμοδότηση του Συμβουλίου 
της Επικράτειας, μετά από πρόταση του Υπουργού Υγείας, 
Πρόνοιας και Κοινών. Ασφαλίσεων, αποφασίζουμε : 

Στον Κανονισμό του Κλάδου Ασθένειας του Ταμείου Ασφα¬ 
λίσεως Ιδιοκτητών Συντακτών και υπαλλήλων Τύπου 
(ΤΑΙΣΥΤ), επέρχονται οι πιο κάτω τροποποιήσεις : 

Άρθρο 1. 

Η παρ. 1 του άρθρου 27 του Π.Δ/τος 598/76 (ΦΕΚ218/Α 
18.8.76), αντικαθίσταται ως εξής : 

«1. Προστατευόμενα μέλη της οικογένειας του ασφαλι¬ 
σμένου και συνταξιούχου δικαιούμενα περίθαλψης, που χαρα¬ 
κτηρίζονται στον Κανονισμό αυτό ως έμμεσοι ασφαλισμένοι, 
θεωρούνται : 

α) η σύζυγος ή ο σύζυγος. 

β) Τα άγαμα τέκνα (νόμιμα ή τέκνα που έχουν νομιμο¬ 
ποιηθεί, αναγνωρισθεί ή υιοθετηθεί ή προγονοί) και τα φυσικά 
τέκνα ασφαλισμένης ή συνταξιούχου λόγω αναπηρίας ή 
γήρατος ή επιδοματούχου λόγω αναπροσαρμογής, μέχρι 
τη συμπλήρωση του 18ου έτους της ηλικίας τους και εάν 
μεν είναι άνεργα μέχρι τη συμπλήρωση του 24ου έτους της 
ηλικίας τους, εάν δε συνεχίζουν τις σπουδές τους για 2 έτη 
μετά τη λήξη των σπουδών τους, εφόσον είναι άνεργα, 
όχι όμως πέραν από τη συμπλήρωση του 26ου έτους της 
ηλικίας τους. 

γ) Οι γονείς φυσικοί και θετοί. 

δ) Οι ορφανοί από πατέρα και μητέρα εγγονοί και αδελ¬ 
φοί, καθώς και οι ορφανοί μόνον από πατέρα ή μητέρα, 
αδελφοί ή εγγονοί, εφόσον ο επιζών γονέας λογίζεται, σύμ¬ 
φωνα με τα παραπάνω ως μέλος της οικογένειας του ασφα¬ 
λισμένου, μέχρις συμπληρώσεως του 16ου έτους της ηλι¬ 
κίας τους και εφόσον είναι άγαμοι». 

Άρθρο 2. 

Η παρ. 4 του άρθρου 29 του Π.Δ/τος 598/76 (ΦΕΚ 218/ 
Α/18.8.76), αντικαθίσταται ως εξής : 


«4. Εκτός από τα φάρμακα, η Υπηρεσία Περιθάλψεως 
του ΤΑΙΣΥΤ, ύστερα από απόφαση του Δ.Σ. του Ταμείου, 
παρέχει μετεγχειρητικές ζώνες, κηλεπιδέσμους, (ακουστικές 
και ορθοπεδικές συσκευές, χειροκίνητα αμαξίδια, ελαστικές 
περικνημίδες και τεχνητά μέλη, καθώς επίσης πέλματα 
πλατυποδίας και άλλα είδη προφυλακτικά παθήσεων ή 
έκτακτων περιπτώσεων, ύστερα πάντοτε από γνωμάτευση 
του ειδικού ιατρού και με σύμφωνη γνώμη του Αρχιάτρου του 
Ταμείου. 

Η συμμετοχή των αμέσως ασφαλισμένων στις δαπάνες 
των πιο πάνω ειδών, καθορίζεται σε ποσοστό 25% επί της 
αξίας τους, των δε εμμέσως ασφαλισμένων σε ποσοστό 35%». 

Άρθρο 3. 

Η παρ. 3 του άρθρου 30 του Π.Δ/τος 598/76 (ΦΕΚ 218/ 
Α/18.8.76), αντικαθίσταται ως εξής : 

«3. Οι άμεσοι ασφαλισμένοι του ΤΑΙΣΥΤ, νοσηλεύονται 
δωρεάν σε θέση Α', εφόσον συμπλήρωσαν χρόνο ασφάλισης 
στο Ταμείο (12) χρόνια και πλέον, διαφορετικά σε θέση Βα'. 

Οι έμμεσοι ασφαλισμένοι νοσηλεύονται σε θέση Βα' χωρίς 
συμμετοχή. Η διάρκεια της νοσηλείας δεν μπορεί να 
είναι μεγαλύτερη από είκοσι (20) ημέρες. Εάν παρί- 
σταται ανάγκη συνέχισης της νοσηλείας, το ΤΑΙΣΥΤ 
μπορεί να την παρατείνει, ύστερα από υπεύθυνη έγγραφη 
γνωμάτευση του Αρχιάτρου, στην οποία θα προσδιορίζεται 
ο χρόνος της παράτασης. 

Παράταση της νοσηλείας, πέραν του διμήνου, αποφασί- 
ζεται μόνο από το Δ.Σ. του ΤΑΙΣΥΤ, μετά από εισήγηση του 
Προέδρου του Δ.Σ. και ύστερα από σύμφωνη γνώμη του 
Αρχιάτρου». 

ΊΑρδρο 4. 

Η παρ. 5 του άρθρου 31 του Π.Δ/τος 598/76 (ΦΕΚ 218/ 
Α/18.8.76), αντικαθίσταται ως εξής: 

«5. Η δαπάνη για τη χρησιμοποίηση αποκλειστικής αδελ¬ 
φής, αναγνωρίζεται και χορηγείται μόνον ύστερα από γνω¬ 
μάτευση του Αρχιάτρου, που υπόκειται σε έγκριση του 
Προέδρου του Δ.Σ. και για χρονικό διάστημα μέχρι είκοσι(20 ) 
8ωρα νυκτερινής απασχόλησης, ανάλογα με τη σοβαρό¬ 
τητα της ασθένειας του άμεσα ή έμμεσα ασφαλισμένου, 
και κυρίως για περιπτώσεις βαρυτάτων νοσημάτων (εγ¬ 
χειρήσεις, έμφραγμα, εγκεφαλική θρόμβωση κ.λ.π.)». 

Άρθρο 5. 

Η παρ. 4 του άρθρου 33 του Π. Δ/τος 598/76 (ΦΕΚ 218/ 
Α/18.8.76), αντικαθίσταται ως εξής : 

«4. Το επίδομα ασθένειας δεν μπορεί να καταβληθεί 
για χρονικό διάστημα μεγαλύτερο από 182 ημέρες, μέσα στο 
ίδιο ημερολογιακό έτος, μετά την παρέλευση του οποίου, ο 
επιδοτούμενος ασφαλισμένος παραπέμπεται με απόφαση 
του Δ.Σ. του Ταμείου στην αρμόδια Υγειονομική Υπηρεσία 
του Ι.Κ.Α., για να γνωματεύσει σχετικά». 

Άρθρο 6. 

Το πρώτο εδάφιο της καρ. 1 του άρθρου 33β του Π.Δ. 
418/79 (ΦΕΚ 124/Α/12.6.79), αντικαθίσταται ως εξής: 

«Οι ασφαλισμένες του Ταμείου δικαιούνται ημερησίου 
επιδόματος κυοφορίας και. λοχείας, για ενενήντα οκτώ (98) 
ημέρες συνολικά, από τις οποίες σαράντα δύο (42) τουλά¬ 
χιστον, μετά τον τοκετό, εφόσον απέχουν από την εργασία 
τους». 

Στον Υπουργό Υγείας, Πρόνοιας και Κοινωνικών Ασφα- 
λίσεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 26 Ιουλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

ΓΙΩΡΓΟΣ ΓΕΝΝΗΜΑΤΑ* 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Τοποθετήσεις προϊσταμένων διευθύνσεων και γραφείων 
εκπαίδευσης, γραφείων φυσικής αγωγής, διευθυντών και 
υποδιευθυντών σχολικών μονάδων και διευθυντών και 
υπεύθυνων τομέων σχολικών εργαστηριακών κέντρων 
πρωτοβάθμιας και δευτεροβάθμιας εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 9 του Ν. 1304/1982 (ΦΕΚ 
144). 

2. Τις διατάξεις των άρθρων 11, παράγραφοι 7 έως 10, 
16, παράγραφοι 4, 5, 7 και 8 του Β' κεφαλαίου «Μεταθέσεις» 
και 56 του Ν. 1566/1985 (ΦΕΚ 167). 

3. Την αριθμ. Η/10183 /1985 (ΦΕΚ 752/85 Β') κοινή 
απόφαση του Πρωθυπουργού και του Υπουργού Εθνικής 
Παιδείας και Θρησκευμάτων. 

4. Την αριθμ. 344/1986 γνωμοδότηση του Συμβουλίου 
της Επικρατείας, με πρόταση του Υφυπουργού Εθνικής 
Παιδείας και Θρησκευμάτων, αποφασίζουμε : 

Άρθρο 1. 

Τοποθετήσεις προϊσταμένων διευθύνσεων εκπαίδευσης και 
γραφείων φυσικής αγωγής. 

1. Η τοποθέτηση σε κενές θέσεις των προϊσταμένων 
διευθύνσεων πρωτοβάθμιας και δευτεροβάθμιας εκπαίδευσης 
και των προϊσταμένων γραφείων φυσικής αγωγής των 
νομών ή νομαρχιακών διαμερισμάτων, γίνεται με απόφαση 
του Υπουργού Εθνικής Παιδείας και Θρησκευμάτων, ύστερα 
από πρόταση του οικείου κεντρικού υπηρεσιακού συμβουλίου, 
με βάση τη σειρά κατάταξης των υποψηφίων στους πίνακες 
επιλογής σε συνδυασμό με τις δηλώσεις προτίμησής τους. 

2. Οι διατάξεις της προηγούμενης παραγράφου, εφαρμό¬ 
ζονται και για την τοποθέτηση των προϊσταμένων των γρα¬ 
φείων πρωτοβάθμιας και δευτεροβάθμιας εκπαίδευσης σε 
νομούς, στους οποίους λειτουργεί ένα μόνο γραφείο εκπαί¬ 
δευσης. 

Άρθρο 2. 

Τοποθετήσεις προϊσταμένων γραφείων εκπαίδευσης. 

1. Η τοποθέτηση σε κενές θέσεις των προϊσταμένων 
γραφείων εκπαίδευσης των νομών ή νομαρχιακών διαμε¬ 
ρισμάτων, γίνεται με απόφαση του Υπουργού Εθνικής 
Παιδείας και Θρησκευμάτων, ύστερα από πρόταση του 
οικείου κεντρικού υπηρεσιακού συμβουλίου, με βάση τη σειρά 
κατάταξης των υποψηφίων στους πίνακες επιλογής και σε 
γραφεία που περιλαμβάνονται στις δηλώσεις προτίμησής 
τους. 

2. Σε περίπτωση που το ίδιο γραφείο ζητείται από περισ¬ 
σότερους υποψηφίους, τοποθετείται σε αυτό ο υποψήφιος 
που συγκεντρώνει τις περισσότερες μονάδες τοποθέτησης, 
σύμφωνα με τα κριτήρια της επόμενης παραγράφου. 

3. Οι μονάδες τοποθέτησης προσδιορίζονται από τα 
παρακάτω κριτήρια : 

α) Για τη συνολική εκπαιδευτική υπηρεσία, μία μονάδα 
για κάθε έτος υπηρεσίας. Χρόνος ίσος ή μεγαλύτερος του 
εξαμήνου, λογίζεται ως πλήρες έτος και χρόνος μικρότερος 
του εξαμήνου, παραλείπεται. 

β) Για συνυπηρέτηση, σύμφωνα με τις διατάξεις του 
άρθρου 16, κεφάλαιο Β' παράγραφος 1, στοιχείο δ' του 
Ν. 1566/1985, πέντε μονάδες. Η συνυπηρέτηση λαμβάνεται 
υπόψη εάν ο έτερος των συζύγων εκπαιδευτικός ή άλλως 
απασχολούμενος με οποιαδήποτε σχέση στο δημόσιο τομέα 
ή άμισθος δημόσιος υπάλληλος ή λειτουργός, καθώς και 
εργαζόμενος στον ιδιωτικό τομέα ή επαγγελματίας εφόσον 
στις δύο τελευταίες περιπτώσεις εργάζεται στον τόπο για τον 
οποίο ζητείται η τοποθέτηση δύο τουλάχιστον χρόνια, υπη- 
. ρετεί οργανικά σε σχολείο ή άλλη υπηρεσία ή εργάζεται 


στον ιδιωτικό τομέα ή ασκεί το επάγγελμά του στην ίδια 
πόλη, ανεξάρτητα αν τμήμα αυτής ανήκει στην περιοχή 
της διεύθυνσης ή άλλου γραφείου εκπαίδευσης, καθώς και 
για άλλες πόλεις του ίδιου νομού ή νομαρχιακού διαμερί¬ 
σματος, που ανήκουν όμως στην περιοχή του γραφείου 
εκπαίδευσης, στο οποίο ζητείται τοποθέτηση. 

Ως μία πόλη θεωρείται το τμήμα της περιφέρειας τέως 
διοικήσεως πρωτευούσης, που ανήκει σε κάθε νομαρχιακό 
διαμέρισμα, καθώς και η περιοχή του τέως δήμου Θεσ/νίκης. 

γ) Για τοποθέτηση σε πόλη ή περιοχή, όπως αυτές προσ¬ 
διορίζονται στο προηγούμενο στοιχείο β', στις οποίες έχει 
οργανική θέση εκπαιδευτικού, πέντε μονάδες. 

δ) Για την προστασία υπερήλικων φυσικών γονέων, 
που έχουν συμπληρώσει το 65ο έτος της ηλικίας τους και 
διαμένουν μόνιμα με τον ενδιαφερόμενο για τοποθέτηση, 
δύο μονάδες για τον καθένα. 

ε) Για την προστασία ανήλικων ή σπουδαζόντων τέκνων, 
καθώς και τέκνων που χρειάζονται ειδική θεραπευτική 
αγωγή (σπαστικά, αυτιστικά, απροσάρμοστα, κωφάλαλα 
ή πάσχοντα από μεσογειακή αναιμία ή λευχαιμία), πέντε 
μονάδες για τον καθένα. 

στ) Για τη σύζυγο που δεν εμπίπτει στην έννοια της 
συνυπηρέτησης, δύο μονάδες. 

ζ) Για την προγενέστερη άσκηση αντίστοιχων καθη¬ 
κόντων, μία μονάδα για κάθε έτος άσκησης με ανώτατο όριο 
τις δέκα μονάδες συνολικά. Χρόνος άσκησης ίσος ή .μεγα¬ 
λύτερος του εξαμήνου, λογίζεται ως πλήρες έτος και χρόνος 
άσκησης μικρότερος του εξαμήνου, παραλείπεται. Ως 
άσκηση αντίστοιχων καθηκόντων, νοείται η υπηρεσία προϊ¬ 
σταμένου διεύθυνσης εκπαίδευσης ή γραφείου εκπαίδευσης 
ή γραφείου φυσικής αγωγής. 

η) Για τη σειρά αξιολόγησης στον τελικό πίνακα επιλογής, 
δύο μονάδες ανά θέση για όσους έχουν αύξοντα αριθμό 1 
μέχρι 10, μία μονάδα για όσους έχουν αύξοντα αριθμό από 
11 μέχρι 20, πενήντα εκατοστά της μονάδας για όσους έχουν 
αύξοντα αριθμό από 21 μέχρι 30 και είκοσι πέντε εκατοστά 
της μονάδας για όσους έχουν αύξοντα αριθμό 31 και πάνω. 
Ο υπολογισμός των μονάδων, αρχίζει από τον τελευταίο του 
πίνακα υποψηφίων και αυξάνει για τους προηγούμενους 
αυτού και μέχρι τον πρώτο. 

Άρθρο 3. 

Τοποθετήσεις διευθυντών και υποδιευθυντών σχολικών 
μονάδων, διευθυντών και υπεύθυνων τομέων σχολικών εργα¬ 
στηριακών κέντρων. 

1. Η τοποθέτηση σε κενές θέσεις των διευθυντών των 
σχολικών μονάδων και των σχολικών εργαστηριακών κέντρων 
που περιλαμβάνονται στον πίνακα β' της παραγράφου 4 
του κεφαλαίου Β' του άρθρου 11 του Ν. 1566/1985, γίνεται 
με απόφαση του οικείου Νομάρχη, ύστερα από πρόταση του 
οικείου περιφερειακού συμβουλίου από τον πίνακα των προς 
τοποθέτηση υποψηφίων που τίθενται στη διάθεση αυτού 
με απόφαση του Υπουργού Εθνικής Παιδείας και Θρησκευ¬ 
μάτων, ύστερα από πρόταση του κεντρικού υπηρεσιακού 
συμβουλίου. 

2. Για την πλήρωση των κενών θέσεων διευθυντών σχο¬ 
λικών μονάδων και σχολικών εργαστηριακών κέντρων, που 
απομένουν μετά την εφαρμογή της προηγούμενης παραγράφου, 
καλούνται από το οικείο περιφερειακό υπηρεσιακό συμβούλιο 
ισάριθμοι υποψήφιοι με τη σειρά εγγραφής τους στον πίνακα 
α' και υποβάλλουν δήλωση τοποθέτησης με σειρά προτίμησης 
μέσα σε πέντε ημέρες. Η τοποθέτηση αυτών γίνεται με 
απόφαση του οικείου Νομάρχη, ύστερα από πρόταση του 
οικείου περιφερειακού συμβουλίου. 

3. Η τοποθέτηση σε κενές θέσεις των υποδιευθυντών 
των σχολικών μονάδων και των υπεύθυνων τομέων των 
σχολικών εργαστηριακών κέντρων, γίνεται με απόφαση 
του οικείου Νομάρχη, ύστερα από πρόταση του οικείου 
περιφερειακού συμβουλίου από τον πίνακα β' των υπο¬ 
ψηφίων και κατά τη σειρά εγγραφής τους σε αυτόν και 
σε σχολικές μονάδες που έχουν περιληφθεί στις αιτήσεις 
των υποψηφίων. Σε περίπτωση που η ίδια σχολική μο- 

νάδα ζητείται από περισσότερους υποψήφιους, προτιμάται 
ο προηγούμενος στον, αξιολογικό πίνακα. 

4. Για την πλήρωση των κενών θέσεων υποδιευθυντών 
σχολικών μονάδων και υπεύθυνων τομέων σχολικών ερ¬ 
γαστηριακών κέντρων, που απομένουν μετά την εφαρμο¬ 
γή της προηγούμενης παραγράφου, εφαρμόζονται οι δια¬ 
τάξεις της παραγράφου 2 αυτού του άρθρου. 

5. Σε περίπτωση που η ίδια θέση διευθυντή σχολικής 
μονάδας ή σχολικού εργαστηριακού κέντρου ζητείται από 
περισσότερους υποψήφιους, που είναι γραμμένοι στους 
πίνακες β' και α', κατά περίπτωση, καθώς και στην περί¬ 
πτωση που η . ίδια θέση υποδιευθυντή σχολικής μονάδας 
ή υπεύθυνου τομέα σχολικού εργαστηριακού κέντρου, ζη¬ 
τείται από περισσότερους υποψήφιους του πίνακα α', ε¬ 
φαρμόζονται οι διατάξεις των παραγράφων 2 και 3 του 
άρθρου 2 αυτού του προεδρικού διατάγματος, με τις πα¬ 
ρακάτω αποκλίσεις : 

α) Η σύνυπηρέτηση λαμβάνεται υπόψη εάν ο έτερος 
των συζύγων υπηρετεί οργανικά σε σχολείο ή άλλη υπη¬ 
ρεσία ή εργάζεται στον ιδιωτικό τομέα ή ασκεί το επάγ¬ 
γελμά του στην ίδια πόλη. Ως μία πόλη θεωρείται το τμή¬ 
μα της περιφέρειας τέως διοικήσεως πρωτευούσης, που 
ανήκει σε κάθε νομαρχιακό, διαμέρισμα, καθώς και η πε¬ 
ριοχή του τέως δήμου Θεσσαλονίκης. 

β) Για τον υπολογισμό των μονάδων τοποθέτησης του 
στοιχείου γ' της παραγράφου 3 του άρθρου 2 αυτού του 
προεδρικού διατάγματος, απαιτείται ο υποψήφιος να έχει 
οργανική θέση εκπαιδευτικού στην ίδια πόλη. Το δεύ¬ 
τερο εδάφιο του προηγούμενου στοιχείου α' έχει εφαρμογή 
και στην προκείμενη περίπτωση. 

γ) Ως άσκηση, αντίστοιχων καθηκόντων νοείται: αα) 
για τους υποψήφιους διευθυντές σχολικών μονάδων και 
σχολικών εργαστηριακών κέντρων, η άσκηση καθηκόντων 
διευθυντή τετραθέσιου και πάνω δημοτικού σχολείου ή 
σχολείου δευτεροβάθμιας εκπαίδευσης ή μεταλυκειακού προ¬ 
παρασκευαστικού κέντρου ή σχολικού· εργαστηριακού κέ¬ 
ντρου ή προϊσταμένου γραφείου εκπαίδευσης ή γραφείου 
φυσικής αγωγής ή διεύθυνσης εκπαίδευσης και ββ) για 
τους υποψήφιους υποδιευθυντές σχολικών μονάδων και 
υπεύθυνους τομέων σχολικών εργαστηριακών .κέντρων- η 
άσκηση, καθηκόντων υποδιευθυντή δεκαθέσιου και πάνω 
δημοτικού σχολείου, σχολείου δευτεροβάθμιας εκπαίδευσης 
που λειτούργησε με εννέα τμήματα και πάνω ή υπεύθυ¬ 
νου τομέα σχολικού εργαστηριακού κέντρου ή διευθυντή 
σχολικής μονάδας ή σχολικού εργαστηριακού κέντρου. ή 
μεταλυκειακού προπαρασκευαστικού κέντρου ή προϊστα¬ 
μένου γραμματείας των γραφείων και διευθύνσεων εκ¬ 
παίδευσης ή των γραφείων των καταργηθεισών επιθεω¬ 
ρήσεων και γενικών επιθεωρήσεων ή προϊσταμένου γρα¬ 
φείου εκπαίδευσης ή γραφείου φυσικής αγωγής ή διεύ¬ 
θυνσης εκπαίδευσης. 

Άρθρο 4. 

Τοποθετήσεις διευθυντών και υποδιευθυντών πειραματικών 

σχολείων και σχολείων αποδήμων ελληνοπαίδων. 

1. Οι τοποθετήσεις των διευθυντών και υποδιευθυντών 
των πειραματικών σχολείων και των σχολείων αποδήμων 
ελληνοπαίδων, προηγούνται των τοποθετήσεων- διευθυντών 
και υποδιευθυντών στα άλλα σχολεία και γίνονται με από¬ 
φαση του οικείου Νομάρχη, ύστερα από πρόταση του οι¬ 
κείου περιφερειακού συμβουλίου. 

2. Όσοι περιλαμβάνονται στον πίνακα β' διευθυντών 
και υποδιευθυντών αντίστοιχα, καλούνται από το οικείο 
περιφερειακό υπηρεσιακό συμβούλιο και υποβάλλουν μέσα 
σε πέντε ημέρες δήλωση τοποθέτησης στα πειραματικά 
σχολεία ή στα σχολεία αποδήμων ελληνοπαίδων. Για την 
τοποθέτηση διευθυντών και υποδιευθυντών στα πειραμα¬ 
τικά σχολεία, προτιμιόνται όσοι έχουν τίτλο μεταπτυχια¬ 
κών σπουδών, τίτλο μετεκπαίδευσης ή επιμόρφωσης, συγ¬ 
γραφικό έργο, και κατά την αξιολογική εκτίμηση του 
περιφερειακού υπηρεσιακού συμβουλίου. Για την τοπο¬ 


θέτηση διευθυντών και υποδιευθυντών στα σχολεία απο¬ 
δήμων ελληνοπαίδων,. απαιτείται άρτια γνώση της αγγλι¬ 
κής ή γαλλικής ή γερμανικής γλώσσας. Ο βαθμός γνώ¬ 
σης της ξένης γλώσσας, εκτιμάται από το οικείο περιφε¬ 
ρειακό υπηρεσιακό συμβούλιο. 

3. Σε περίπτωση που δεν υποβληθούν δηλώσεις για 
τοποθέτηση διευθυντών και υποδιευθυντών στα πειραμα¬ 
τικά σχολεία και τα σχολεία αποδήμων ελληνοπαίδων ή 
κατά τήν εκτίμηση του οικείου περιφερειακού υπηρεσια¬ 
κού συμβουλίου δεν κρίνονται κατάλληλοι όσοι υπέβαλαν 
σχετικές δηλώσεις, οι τοποθετήσεις διευθυντών και υπο¬ 
διευθυντών στα σχολεία αυτά γίνονται από τον πίνακα 
α'. Για τη διαδικασία και τα κριτήρια τοποθέτησης των 
διευθυντών και υποδιευθυντών των πειραματικών σχολείων 
και των σχολείων απόδημων ελληνοπαίδων, εφαρμόζονται 
μόνο οι διατάξεις αυτού του άρθρου. 

Άρθρο 5. 

Συνδρομή προϋποθέσεων. 

1. Οι προϋποθέσεις που ορίζονται σε αυτό το προεδρι¬ 
κό διάταγμα για τον υπολογισμό των μονάδων τοποθέ¬ 
τησης πρέπει να συντρέχουν κατά τη λήξη της προθεσμίας 
υποβολής των δηλώσεων προτίμησης. 

2. Για την προστασία σπουδαζόντων τέκνων, υποβάλ¬ 
λεται πιστοποιητικό Α.Ε.Ι. ή Τ.Ε.Ι. από το οποίο προ¬ 
κύπτει ότι ο σπουδάζων δεν έχει αρχίσει πτυχιακές εξε¬ 
τάσεις ή δεν φοιτά για απόκτηση μεταπτυχιακού τίτλου 
ή δεύτερου πτυχίου. 

3. Για την προστασία τέκνων που χρειάζονται ειδική 
θεραπευτική αγωγή, υποβάλλεται πιστοποιητικό του διευ¬ 
θυντή και του αρμόδιου κατά περίπτωση ειδικού ιατρού 
δημόσιου ή κρατικού νοσοκομείου. 

4. Για τη συνυπηρέτηση με σύζυγο, εργαζόμενο στον 
ιδιωτικό τομέα ή επαγγελματία, υποβάλλεται πιστοποιη¬ 
τικό του οικείου ασφαλιστικού φορέα. 

5. - Για την προστασία συζύγου που δεν εμπίπτει στην 
έννοια της συνυπηρέτησης, καθώς και για την προστασία 
υπερήλικων φυσικών γονέων, υποβάλλεται υπεύθυνη δή¬ 
λωση του Ν. 105/1969. 

6. Για την απόδειξη των λοιπών προϋποθέσεων υπολο¬ 
γισμού μονάδων τοποθέτησης, υποβάλλεται πιστοποιη¬ 
τικό της οικείας αρχής, εκτός εάν οι προϋποθέσεις αυτές 
αποδεικνύονται από τα στοιχεία του ατομικού υπηρεσια¬ 
κού φακέλου. 

Άρθρο 6. 

Τελικές διατάξεις. 

1. Η ισχύς αυτού του προεδρικού διατάγματος, αρχί¬ 
ζει από τη δημοσίευσή του στην Εφημερίδα της Κυβερ- 
νήσεως. 

2. Από την έναρξη ισχύος του παύουν να ισχύουν οι 
διατάξεις του άρθρου 6 του Π.Δ. 102/1983 (ΦΕΚ 45) 
και των άρθρων 15, 16 και 17 του Π.Δ. 112/1983 (ΦΕΚ 
50), καθώς και κάθε άλλη διάταξη των Π.Δ. αυτών, που 
αναφέρεται στη. διαδικασία, τις προϋποθέσεις και τα κρι¬ 
τήρια τοποθέτησης και μετάθεσης διευθυντών και υπο¬ 
διευθυντών σχολικών μονάδων. 

Στον Υφυπουργό Εθνικής Παιδείας και Θρησκευμάτων, 
αναθέτουμε τη δημοσίευση και εκτέλεση του παρόντος 
διατάγματος. 

Κέρκυρα, 17 Ιουλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ. 

ΠΕΤΡΟ* ΜΩΡΑΛΗΕ 

Αύξηση του μετοχικού κεφαλαίου της Ελληνικής Τραπέζης 
Βιομηχανικής Αναπτύξεως Α.Ε. (ΕΤΒΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις : 

α) Του άρθρου 7 παρ. 1 του Ν.Δ. 1369/73 «περί μετα¬ 
τροπής της Ελληνικής Τράπεζας Βιομηχανικής Αναπτύξεως 
εις Ανώνυμον Τραπεζικήν Εταιρεία» (ΦΕΚ Α' 72), όπως 
τροποποιήθηκε με το άρθρο 1 του Ν. 49/75 «περί τροποποιή- 
σεως και συμπληρώσεως του Ν.Δ. 1369/1973 «περί μετα¬ 
τροπής της Ελληνικής Τράπεζας Βιομηχανικής Ανάπτυξης 
εις Ανώνυμον Τραπεζικήν Εταιρείαν και άλλων διατάξεων» 

(ΦΕΚ Α' 118). 

β) Του Π.Δ. 437/85 «Καθορισμός και ανακατανομή 
αρμοδιοτήτων των Υπουργείων» (ΦΕΚ 157/Τ. Α'/19.9.85). 

γ) Του Π.Δ. 456/85 «Μεταφορά αρμοδιοτήτων, υπηρε¬ 
σιών και προσωπικού στα Υπουργεία Περιβάλλοντος, Χωρο¬ 
ταξίας και Δημοσίων Έργων, Βιομηχανίας, Ενέργειας και 
Τεχνολογίας, Εμπορίου και Μεταφορών και Επικοινωνιών 
από το Υπουργείο Εθνικής Οικονομίας και στο Υπουργείο 
Βιομηχανίας, Ενέργειας και Τεχνολογίας από το Υπουρ¬ 
γείο Περιβάλλοντος, Χωροταξίας και Δημοσίων Έργων» 
(ΦΕΚ 163/Τ.Α'/26.9.85). 

2. Τη 13457/9.10.85 κοινή απόφαση του Πρωθυπουργού 
και του Υπουργού Βιομηχανίας, Ενέργειας και Τεχνολογίας 
«Ανάθεση αρμοδιοτήτων στην Υφυπουργό Βιομηχανίας, 
Ενέργειας και Τεχνολογίας Β. Παπανδρέου» (ΦΕΚ Β' 
613). 

3. Την 5442/16.5.86 κοινή απόφαση του Πρωθυπουργού 
και του Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών» (ΦΕΚ 343/τ. Β'/86). 

4. Την από 5 Ιουνίου 1986 απόφαση της τακτικής Γενικής 
Συνέλευσης των μετόχων της Ανώνυμης Εταιρείας, που 
εδρεύει στην Αθήνα με την επωνυμία «ΕΛΛΗΝΙΚΗ ΤΡΑ¬ 
ΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ Α.Ε.» 
(ΕΤΒΑ Α.Ε.), σχετικά με την αύξηση του μετοχικού κε¬ 
φαλαίου της. 

Μετά από πρόταση του Υπουργού Εθνικής Οικονομίας 
και των Υφυπουργών Οικονομικών και Βιομηχανίας, Ενέρ¬ 
γειας και Τεχνολογίας, αποφασίζουμε : 

Εγκρίνουμε την αποφασισθείσα από τη Γενική Συν¬ 
έλευση των μετόχων της ΕΤΒΑ Α.Ε. την 5ην Ιουνίου 1986 
αύξηση του από το άρθρο 5 του Καταστατικού της Ελληνικής 
Τραπέζης Βιομηχανικής Αναπτύξεως Α.Ε. (Ν.Δ. 1369/73) 
προβλεπομένου μετοχικού κεφαλαίου αυτής κατά ένδεκα 
δισεκατομμύρια (11.000.000.000) δρχ. με την έκδοση 
δύο χιλιάδων διακοσίων (2.200) νέων μετοχών ονομαστι¬ 
κής αξίας δρχ. πέντε εκατομμυρίων (5.000.000) της κάθε 
μιας, που αναλαμβάνεται και καλύπτεται εξ ολοκλήρου από 
το Ελληνικό Δημόσιο (από τον προϋπολογισμό Δημοσίων 
Επενδύσεων). Μετά την παραπάνω αύξηση, το συνολικό 
μετοχικό κεφάλαιο της Τράπεζας θα ανέλθει σε είκοσι τέσ¬ 


σερα δισεκατομμύρια διακόσια πενήντα εκατομμύρια 
(24.250.000.000) δραχμές διαιρούμενο σε 4.850 μετοχές, 
ονομαστικής αξίας δρχ. πέντε εκατομμυρίων (5.000.000) 
της κάθε μιας. 

Στην Υφυπουργό Βιομηχανίας, Ενέργειας και Τεχνολο¬ 
γίας, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Ιουλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟ! 

ΕΘΝΙΚΗΣ ΟΙΚΟΝΟΜΙΑΣ 

ΚΩΣΤΑΣ ΣΗΜΙΤΗΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΦΙΓΟΧ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ 

ΔΗΜ. ΓΕΩΡΓΑΚΟΠΟΥΛΟΣ ΒΑΣΗ ΠΑΠΑΝΔΡΕΟΥ 


ΑΝΑΚΟΙΝΩΣΕΙΣ 

’ (Β). 

Ανακοίνωση για τη θέση σε ισχύ της συμφωνίας Ελλάδας, 
Πολωνίας για τη ρύθμιση ορισμένων θεμάτων Κοινωνι¬ 
κής Ασφάλισης. - * 

ΕΙΔΙΚΗ ΝΟΜΙΚΗ ΥΠΗΡΕΣΙΑ 
ΤΜΗΜΑ ΣΥΜΒΑΣΕΩΝ 

Το Υπουργείο Εξωτερικών ανακοινώνει ότι στις 3 Ιου¬ 
λίου 1986 έγινε στη Βαρσοβία η ανταλλαγή των εγγράφων 
επικύρωσης της Συμφωνίας μεταξύ των Κυβερνήσεων της 
Ελληνικής Δημοκρατίας και της Πολωνικής Λαϊκής Δημο¬ 
κρατίας για τη ρύθμιση ορισμένων θεμάτων κοινωνικής 
ασφάλισης, που υπογράφηκε στην Αθήνα στις 3 Μαΐου 
1985 ν 

Η· -1 ,παραπάνω Συμφωνία, η οποία κυρώθηκε από τη Χώρα 
μας με τον υπ' 1601/1986 Νόμο, που δημοσιεύθηκε στο 
υπ' 79 Φύλλο της Εφημερίδας της Κυβερνήσεως Τεύχος Α'. 
της 18 Ιουνίου 1986, θα τεθεί σε ισχύ, σύμφωνα με τη 
διάταξη του άρθρου 17 παραγρ. 2 αυτής, στις 1 Σεπτεμβρίου 
1986. 

Αθήνα, 14 Ιουλίου 1986 
Με Εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 


ΔΙΟΡΘΩΣΕΙΣ ΣΦΑΛΜΑΤΟΣ 

(«) 

• Στο Π.Δ. 74/86, το οποίο δΥΐμοσιεύθημε στο ΦΕΚ 27 τ. 
ΑΎ8!6, προστίθεται το κατωίτέρω τοπογραφιαό διάγραμμα, 
που από παραδρομή δεν είχε σταλεί στο Ε-δνικό Τυπογρα¬ 
φείο για δημοσίευση: 

